Jahongir Vohidov Buyuk Britaniyada davom etayotgan shaxmat turnirida 13-o‘ringa tushib ketdi

Buyuk Britaniyaning Gastings shahrida davom etayotgan shaxmat bo‘yicha nufuzli Hastings Masters turnirining 8-tur uchrashuvida o‘zbekistonlik yosh grossmeyster Jahongir Vohidov (2502) mag‘lubiyatga uchradi. Bu haqda“Olamsport” xabar berdi.

O‘zbekiston vakili bu turda 6,5 ochko bilan yakka peshqadamlik qilayotgan xitoylik Jao Jun (2585) bilan munosabatlariga oydinlik kiritib oldi.
5,5 ochkoga ega Jahongir qora donalarda o‘ynab, raqibiga imkoniyatni boy berdi va 13-o‘ringa tushib ketdi. Aytish kerakki, raqibini taslim etgan holda, Jahongir 1-o‘ringa ko‘tarilish bilan birga, musobaqa chempioniga aylanishi mumkin edi. Bugun o‘zbekistonlik shaxmatchi mezbon shaxmatchi Ezra Kirkga (2308) qarshi dona suradi.